સને ૧૯૭૦ની સાલમાં મુંબઈમાં બોટાદના ભક્તરાજ ભગા દોશીના કુટુંબના કેટલાક હરિભક્તો યોગીજી મહારાજને મળવા આવ્યા. મુલાકાત દરમ્યાન તેઓ કહેવા લાગ્યા, 'સ્વામી! આપે તો ભારે ડંકો માર્યો. મહારાજના વખતમાં પણ જે ન થયું તે આપે કર્યું. આપણો સત્સંગ ગુજરાતની બહાર છેક લંડન સુધી આપે ફેલાવ્યો.' આ સાંભળી યોગીજી મહારાજ બોલી ઊઠ્યા, 'આ શું બોલો છો? આવું ન બોલાય. શ્રીજીમહારાજ સર્વકર્તા છે. એમની દૃષ્ટિથી બધો સત્સંગ વધે છે. આપણે કોણ? ગાડા નીચે કૂતરું ચાલ્યું જાય ને જાણે હું ગાડું હંકારું છુ _! એમ ન થાય. મહારાજ જ બધું કરે છે. એમની દૃષ્ટિથી ડંકો વાગ્યો છે.'